กระทรวงสาธารณสุข ชี้กรณีปู่-ย่าเที่ยวญี่ปุ่น นำโรค COVID-19 ติดหลาน เป็นตัวอย่าง วอนประชาชนอย่าปิดข้อมูลเดินทาง
กระทรวงสาธารณสุข ชี้กรณีปู่-ย่าเที่ยวญี่ปุ่น นำโรค COVID-19 ติดหลาน เป็นตัวอย่าง วอนประชาชนอย่าปิดข้อมูลเดินทางนพ.ธนรักษ์ ผลิพัฒน์ รองอธิบดีกรมควบคุมโรค กล่าวถึงกรณีผู้ป่วยโรค COVID-19 ล่าสุด 3 ราย ซึ่งเป็นครอบครัวเดียวกัน โดย 2 ราย เป็นสามีภรรยา ชายวัย 65 ปี หญิงวัย 62 ปี คาดติดเชื้อจากการไปเที่ยวฮอกไกโด ประเทศญี่ปุ่น หลังกลับมาชายมีอาการป่วยแต่ทิ้งระยะไว้ 3 วัน จนเกิดปอดอักเสบ ครั้งแรกไม่ยอมแจ้งประวัติการเดินทาง ก่อนจะยอมเปิดเผยภายหลัง ส่วนหลานชายวัย 8 ปี ไม่ได้เดินทางด้วยแต่ติดจากการคลุกคลีใกล้ชิด ซึ่งกรณีนี้ยังไม่ถือเป็น Super spreader  หรือผู้ป่วยที่มีความสามารถแพร่เชื้อวงกว้าง เพราะมีแค่หลานชายคนเดียวที่ติด ส่วนกลุ่มเสี่ยงสัมผัสใกล้ชิดที่สุดตามครบแล้ว ยังไม่พบใครติดเชื้อ แต่ได้ขยายวงเฝ้าระวังกลุ่มอื่นที่คาดจะใกล้ชิดช่วงที่ผู้ป่วยเข้าระยะแพร่โรคเพิ่มด้วย ยอมรับกรณีผู้ป่วยไม่แจ้งประวัติเดินทางไปประเทศกลุ่มเสี่ยงแต่ต้น ทำให้การทำงานของเจ้าหน้าที่ยากขึ้น ทั้งนี้ยังเป็นการขอความร่วมมือประชาชนหากจำเป็นต้องเดินทางไปประเทศเสี่ยง ขอให้ระวังตนเองทันที 14 วันแม้ไม่มีอาการ เลี่ยงการคลุกคลีใกล้ชิดกับใคร หากป่วยให้ใส่หน้ากากอนามัยรีบไปพบแพทย์แจ้งประวัติเดินทางอย่างละเอียด ต้องขึ้นอยู่กับความร่วมมือของประชาชน หากจำเป็นต้องบังคับจะใช้อำนาจตามพระราชบัญัติโรคติดต่ออันตราย พ.ศ.2558 ซึ่งคลุมไปถึงเจ้าบ้านทุกหลังมีหน้าที่แจ้งข้อมูลหากพบป่วยต้องแจ้ง ฝ่าฝืนมีโทษตามกฎหมายด้วยขณะที่ นพ.โสภณ เอี่ยมศิริถาวร ผู้อำนวยการกองโรคติดต่อทั่วไป กรมควบคุมโรค กล่าวว่า เช้าวันนี้ได้ลงพื้นที่ร่วมกับกรุงเทพมหานคร ตรวจสอบโรงเรียนของหลานชายที่ติดเชื้อรายนี้แล้ว พบผู้สัมผัสใกล้ชิดมีเฉพาะเพื่อนร่วมห้อง 50 คน ซึ่งได้ให้ทั้งห้องหยุดเรียนให้อยู่แต่บ้าน 14 วัน เพื่อเฝ้าระวังอาการ